b"\n_START_ARTICLE_\nBubog\n_START_PARAGRAPH_\nAng bubog o kristal, tinatawag ding namuong bubog, bubog na buo, kristalinang solido, o solidong kristalina ay isang buo o solido na ang mga molekula (o mga atom) ay nakaayos sa isang paulit-ulit na anyo o padron. Kung minsan, kailangang maglapat ng presyon sa isang bagay o sustansiya upang mabuo ang mga bubog nito. Ang pag-aaral ng mga bubog ay tinaguriang kristalograpiya.\n_START_SECTION_\nHalimbawa ng mga bubog\n_START_PARAGRAPH_\nAng iba't ibang mga bagay ay nakabubuo ng iba't ibang uri ng mga bubog. Ang ilan sa higit na kilalang mga bagay na nakapagbubuo ng mga bubog ay ang asing pangmesa, na ang mga kristal ay mga kubo at mga kwarts (quartz sa Ingles)."